**Sopronnémeti Község Önkormányzata Képviselő-testülete**

**Sopronnémeti, Petőfi u. 22.**

Tel./Fax.: 96/285-394 e-mail: sopronnemeti@freemail.hu

S/182-12/2018.ny.

**J e g y z ő k ö n y v**

Készült Sopronnémeti Község Önkormányzata Képviselő-testületének 2018. október 24-én 18órai kezdettel az Önkormányzat tanácskozó termében tartott nyilvános üléséről.

Jelen vannak:

Bognár Sándor polgármester

Kocsis Józsefné

Vargáné Bella Éva képviselő

Szabóné Németh Mária alpolgármester nem jelentette be, Paál Szabolcs képviselő bejelentette, hogy késni fog, de nem jelent meg az ülésen.

Farádi Közös Önkormányzati Hivatal részéről:

Pálfi Zoltánné jegyző

A lakosság köréből nem jelent meg senki.

Bognár Sándor polgármester köszönti a testületi ülésen megjelenteket, megállapítja, hogy a Képviselő-testület 5 tagjából jelen van 3 fő, az ülés határozatképes.

Jegyzőkönyv-hitelesítőnek javasolja Kocsis Józsefné és Vargáné Bella Éva képviselőt.

A szavazásban résztvevő képviselők száma 3 fő.

A képviselő-testület 3 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 93/2018. (X.24.) határozata**

A képviselő-testület Kocsis Józsefné és Vargáné Bella Éva képviselőt megválasztja jegyzőkönyv-hitelesítőnek.

Felelős: Bognár Sándor polgármester

Határidő: azonnal

Bognár Sándor polgármester javaslatot tesz az ülés napirendjére, kéri, hogy a kiküldött meghívóban szereplő napirendet fogadja el a testület.

Napirend:

1. Beszámoló a lejárt határidejű határozatok végrehajtásáról

Előadó: Bognár Sándor polgármester

1. Tájékoztató az előző ülés óta eltelt fontosabb eseményekről

Előadó: Bognár Sándor polgármester

1. Javaslat a szociális ellátásokról szóló 3/2016.(III.24.) önkormányzati rendelet módosítására

Előadó: Bognár Sándor polgármester

1. Javaslat a falugondnoki állásra beérkezett pályázat elbírálására

Előadó: Bognár Sándor polgármester

A szavazásban résztvevő képviselők száma 3 fő.

A képviselő-testület 3 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 94/2018. (X.24.) határozata**

A képviselő-testület elfogadja a napirendre tett javaslatot.

Felelős: Bognár Sándor polgármester

Határidő: azonnal

Napirend tárgyalása:

1. Beszámoló a lejárt határidejű határozatok végrehajtásáról

Bognár Sándor polgármester:

* A 69/2018.(X.1.) határozattal elfogadtuk, hogy csatlakozunk a Bursa Hungarica Felsőoktatási Ösztöndíjpályázat 2019. évi fordulójához. A csatlakozási szándék elküldésre kerül.
* A 70-87/2018.(X.1.) határozatokkal szociális ügyekben döntöttünk. Az érintett családok megkapták a tanévkezdési támogatásról szóló határozatot és a támogatást is.
* A 90/2018.(X.12.) határozat szerint elfogadtuk a szilsárkányi vegyes háziorvosi körzet feladatainak ellátásáról szóló szerződést. A jegyzőkönyvi kivonat megküldésre, a szerződés aláírásra került.
* A 91/2018.(X.12.) határozattal elfogadtuk a Soproni Tankerületi Központ vagyonkezelésre vonatkozó szerződését. A jegyzőkönyvi kivonatot megküldtük a központnak.

Kérem, aki egyetért a lejárt határidejű határozatok végrehajtásáról szóló beszámolóval, kézfeltartással szavazzon.

A szavazásban résztvevő képviselők száma 3 fő.

A képviselő-testület 3 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 95/2018. (X.24.) határozata**

A képviselő-testület elfogadja a lejárt határidejű határozatok elfogadásáról szóló beszámolót.

Felelős: Bognár Sándor polgármester

Határidő: azonnal

1. Tájékoztató az előző ülés óta eltelt fontosabb eseményekről

Bognár Sándor polgármester:

* Az emlékparkban a szomorú fűzfa kivágásra került
* Október 6-án tartottuk a szüreti mulatságot, a község őszi díszítésbe borítása is jól sikerül, a lakosság aktívan részt vett a kezdeményezésben.
* Az önkormányzati területekről a kukorica betakarításra került
* A hivatal épületének tetejére felkerültek a napelemek.

Javaslom, aki egyetért a tájékoztatóval, kézfeltartással jelezze.

A szavazásban résztvevő képviselők száma 3 fő.

A képviselő-testület 3 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 96/2018. (X.24.) határozata**

A képviselő-testület elfogadja az előző ülés óta eltelt fontosabb eseményekről szóló beszámolót.

Felelős: Bognár Sándor polgármester

Határidő: azonnal

1. Javaslat a szociális ellátásokról szóló 3/2016. (III.24.) önkormányzati rendelet módosítására

Bognár Sándor polgármester: Ebben az évben is részesülünk szociális célú tüzelőanyag támogatásban. A szociális rendeletünkben a támogatási feltételeknek javasolom, hogy emeljünk az egy főre jutó jövedelmen 50-50%-kal. Így a feltétel az legyen, hogy az egy főre jutó jövedelem család esetén ne haladja meg a minimál-nyugdíj 300%-át, egyedülálló esetén pedig a 350%-át.

Kérem, aki egyetért a javaslattal, kézfeltartással szavazzon.

A szavazásban résztvevő képviselők száma 3 fő.

**Sopronnémeti Község Önkormányzatának Képviselő-testülete 3 igen, 0 nem szavazattal, tartózkodás nélkül megalkotja 6/2018. (X.25.) önkormányzati rendeletét a szociális ellátásokról szóló 3/2016. (III.24.) önkormányzati rendelete módosításáról.**

(A rendelet a jegyzőkönyv melléklete.)

1. Javaslat a falugondnoki állásra beérkezett pályázat elbírálására

Bognár Sándor polgármester: A kiírt állásra volt tizennégy érdeklődő, de írásban csak egy személy, Almási Attila nyújtotta be pályázatát.

Javaslom, hogy fogadjuk el pályázatát és nevezzük ki határozatlan idejű közalkalmazott jogviszonyba, három hónap próbaidő kikötésével, a képesítés megszerzésére való kötelezéssel.

A szavazásban résztvevő képviselők száma 3 fő.

A képviselő-testület 3 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 97/2018. (X.24.) határozata**

A Képviselő-testület Almási Attila (sznév: Almási Attila sz.: Sajószentpéter, 1970.03.17., anyja neve: Boros Anna) Csorna, Eötvös utca 1. 2. em. 5. szám alatti lakost nevezi ki falugondnoknak 2018. november 1-től határozatlan időre, 3 hónap próbaidő kikötésével.

A képviselő-testület felhatalmazza a polgármestert Almási Attila közalkalmazotti kinevezésének aláírására, figyelembe véve a személyes gondoskodást nyújtó szociális intézmények szakmai feladatairól és működésük feltételeiről szóló 1/2000.(I.7.) SzCsM rendelet 39. § (5) bekezdésében foglaltakat.

A képviselő-testület felkéri a polgármestert, hogy döntéséről az érintettet értesítse.

Felelős: Bognár Sándor polgármester

Határidő: azonnal illetve 2018. november 1.

Miután más tárgy nincs, hozzászólás nem érkezik, Bognár Sándor polgármester megköszöni a részvételt és a testületi ülést 1915 órakor bezárja.

kmf.

Bognár Sándor Pálfi Zoltánné

polgármester jegyző

Kocsis Józsefné Vargáné Bella Éva

jegyzőkönyv-hitelesítő